b"\n_START_ARTICLE_\nThe Oxford Murders\n_START_SECTION_\nArgument\n_START_PARAGRAPH_\nEn Martin (Elijah Wood) \xc3\xa9s un estudiant estatunidenc que arriba a Oxford perqu\xc3\xa8 el prestigi\xc3\xb3s Arthur Seldom (John Hurt) li dirigeixi la tesi. El que no imagina \xc3\xa9s que quan la seva llogatera (Anna Massey) aparegui morta, alumne i professor es veuran capficats en la resoluci\xc3\xb3 d'un crim on l'assass\xc3\xad no cessa de deixar-los pistes.\n_START_SECTION_\nCr\xc3\xadtica\n_START_PARAGRAPH_\n\xc3\x81lex de la Iglesia adapta a la pantalla gran la novel\xc2\xb7la de Guillermo Mart\xc3\xadnez, Cr\xc3\xadmenes imperceptibles, amb una est\xc3\xa8tica a mig cam\xc3\xad entre els thrillers de Hollywood i els cl\xc3\xa0ssics del cinema negre. Es mostra com un director de culte a Espanya gr\xc3\xa0cies als seus inicis (El d\xc3\xada de la bestia, La Comunidad), tot i que tamb\xc3\xa9 va haver de suportar fracassos, com 800 balas. Rodada en angl\xc3\xa8s, The Oxford Murders planteja la resoluci\xc3\xb3 d'un misteri, per\xc3\xb2 l'espectador tamb\xc3\xa9 est\xc3\xa0 convidat a reflexionar sobre aspectes m\xc3\xa9s transcendentals com l'exist\xc3\xa8ncia d'una l\xc3\xb2gica amagada que ordena la realitat. Als Estats Units fou valorada com una de les pitjors pel\xc2\xb7l\xc3\xadcules espanyoles de la hist\xc3\xb2ria estrenades en cinemes americans, criticant durament les interpretacions d'Elijah Wood, de John Hurt i de Leonor Watling."